hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy en hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Այն  տարածքում, որտեղ վիրավորվել է Մեսրոպը, միակ մարդն է եղել, որ ողջ է մնացել
Մինչեւ պատերազմի սկսվելը, ըստ Մեսրոպի, իրենք նախավերջին  օրն  իմացել են, որ վիճակը լարված է, իսկ պատերազմի սկսվելու օրն  եղել են Ակնայում, երբ արկերի տեղատարափ է սկսել:
Մեսրոպի հայրը`Լեւոնը, փոխգնդապետ է, եւ պատերազմը սկսվելու օրը եկել է որդու  մոտ  եւ  բերել  առաջին  անհրաժեշտության  իրերը:
«Երբ հայրս եկավ, հարցրեց, թե տղա ջան, դու արյունից վախենո՞ւմ ես, ես էլ պատասխանեցի`  ոչ:  Ինքը նայեց աչքերիս մեջ, ասաց`ես հպարտ եմ, որ դու իմ տղան ես, դու ես մեր տունը պահում: Եվ այդ ամեն ինչը լսելուց, հասկանալուց հետո էլ չենք մտածել նահանջի մասին, մենք գնացել ենք կռվելու, մեր հողը պաշտպանելու »,- հիշում է պատերազմի մասնակիցը:
Պատերազմի դադարեցման մասին լուրը լսելիս նա  առաջինն ուրախության զգացում է ապրել: Նույն զգացումն են ապրել նաեւ ընկերները:
«Ես հիմա մտածում եմ, որ պարտադիր չէ միայն զենքով կռվել ռազմի դաշտոււմ եւ զենքով պաշտպանել սեփական հողը`զոհեր տալով: Ցանկալի է, որ այդ հարցերը լուծվեն խելքով եւ թուղթ ու գրիչով»,- կարծում  է Մեսրոպը:
Այն  տարածքում, որտեղ վիրավորվել է Մեսրոպը, միակ մարդն է եղել, որ ողջ է մնացել եւ ծանր վիճակում  տեղափոխվել հիվանդանոց:
Մեսրոպը  հիշում  է. «Սկզբում ես իմ ընկերների զոհվելու մասին չեմ իմացել, մտածել եմ, որ վիրավոր են, հետագայում, երբ իմացել եմ, որ զոհվել են, չէի կարողանում նրանց հարազատներին հայտնել այդ լուրի մասին: Մեզ հարվածել էր ինքնաթիռը, ես արթնացել եւ տեսել եմ, որ վառվում եմ: Մյուսների զոհվելու մասին լուր չեմ ունեցել »:
Որքանո՞վ է պատերազմի մասնակցին  հաջողվել վերաինտեգրվել հասարակությանը պատերազմից հետո:
Մեսրոպն ասում է, որ իր համար էլ անչափ ծանր է այդ թեմայով խոսելը, պարզապես ամեն ոք պետք է փորձի գտնել այն սխալները, որոնք եղել են անցած տարիների ընթացքում եւ հանգեցրել պատերազմի: Պատերազմից  հետո, իր ասելով, բարդույթներ  չի  ունեցել,  չի ցանկանում, որ իրեն վերաբերվեն որպես պատերազմի մասնակցի, քանի որ համարում է, որ ինքն իր պարտքն է կատարել հայրենիքի առջեւ:
Նախորդ նյութըՀայաստանի դեմ Ադրբեջանի ագրեսիայի արդյունքում վնասվել է 192 տուն, 2 շտապօգնության ավտոմեքենա, գյուղտեխնիկա
Հաջորդ նյութըԲաքուն հայտնում է ևս 21 զոհի մասին
ԱՄՆ միջնորդությամբ հայ 17 գերիները վերադարձվել են
«Էսօր տուն վառողն էլ, չվառողն էլ նույն օրի են»․ Ինչ խնդիրներ ունեն Աղավնոյի նախկին բնակիչները
Ադրբեջանական կողմը կրկին ականանետերից կրակ է բացել հայկական դիրքերի ուղղությամբ․ ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԱՄՆ միջնորդությամբ հայ 17 գերիները վերադարձվել են
«Էսօր տուն վառողն էլ, չվառողն էլ նույն օրի են»․ Ինչ խնդիրներ...
Edit with Live CSS
Write CSS OR LESS and hit save. CTRL + SPACE for auto-complete.